Gandia acull el Campionat Autonòmic de Gimnàstica Rítmica femení aquest cap de setmana
22 març 2023

## Gandia acull el Campionat Autonòmic de Gimnàstica Rítmica femení aquest cap de setmana22 març 2023Última actualització: 22 març 2023

![](../gestion/img/bfe9159ac8d4c5ad8ca0f2d60f3a67535e036bd2ca842d200269063e38df0dd8.jpg)  
  

La regidora d'Esports, **Lydia Morant,** juntament amb la presidenta i directora tècnica del Club de Gimnasia Rítmica Vida Gandia, **Alicia Salcedo,** han anunciat aquest matí el **Campionat Autonòmic de Gimnàstica Rítmica** que tindrà lloc aquest cap de setmana al Poliesportiu Municipal.  
  
El club estarà representat i tindrà participants de l'escola i de competició federativa, sent a més aquesta competició classificatòria per al Campionat Nacional Base de Pamplona del 18 al 23 d'abril. "Aquest esdeveniment començarà el diumenge 26 a partir de les 9.30?h i fins a les 18.30?h. L'Ajuntament continua estant al costat del club en aquest tipus de competicions on la logística és molt important i desitja molta sort a les participants", ha apuntat Morant.  
  
Per la seua part, Salcedo ha explicat la part tècnica del campionat: "A la fase provincial ens vam classificar en molt bon lloc i les expectatives són molt bones per a l'autonòmic, esperem que estiguen les tres representants (una cadet i dos infantils)".  
  
Al campionat d'aquest diumenge hi haurà una participació massiva. S'esperen al voltant de 235 gimnastes femenines, ja que la prova masculina ja es va celebrar. "_Espere que acudisca molta gent perquè el nivell a la Comunitat Valenciana és molt elevat. Tenen i tenim mèrit de poder passar al Nacional i si allí representem bé a Gandia molt millor_", ha conclòs Salcedo.

[Twittear](https://twitter.com/share)